Radwor (BB/SN). Wjesne žiwjenje wokoło Minakała, Zdźěrje a Wulkeje Dubrawy w nowym lěće hišće bóle woćichnje! To měnja znajmjeńša wobydlerjo Minakałskeje wokoliny. Minjenu wutoru jedyn z nich zapósłancam Radworskeje gmejnskeje rady situaciju takle rysowaše. Hižo wjacore lěta jězdźi Kerstin Zaunickowa z Wjesela blisko Minakała z předawanskim wozom po wokolinje a poskićuje twory wšědneje potrjeby. Tola nětko njedóstanje jeje wóz hižo žadyn TÜV, pjenjezy za nowy předawanski wóz pak njecha abo njemóže wona hižo zapłaćić. Tuž kónc lěta přestanje.
szl_Latn